**Уведомление за стартиране на процедура по изменение и допълнение на националния Списък с търговски обозначения на продуктите от риболов и аквакултури, приети на територията на страната, включително приетите местни или регионални наименования.**

*Министерство на земеделието и храните стартира процедура по изменение и допълнение на* *националния* [*Списък с търговски обозначения на продуктите от риболов и аквакултури*](https://fish-commercial-names.ec.europa.eu/fish-names/commercial-designations_bg?ms=BG)*, приети на територията на страната, включително приетите местни или регионални наименования*. *Целта на инициативата е предоставяне на достъпна и разбираема информация на потребителите за предлаганите на пазара продукти от риболов и аквакултури.*

*Продукти от риболов и аквакултури, които се предлагат на пазара на Европейския съюз, независимо от техния произход или от метода за предлагане на пазара, могат да бъдат предлагани за продажба на крайния потребител или на заведения за обществено хранене само ако подходяща маркировка или етикетиране указват, наред с другото, търговското обозначение на видовете и тяхното научно наименование, съгласно чл. 35 от Регламент (ЕС) № 1379/2013 на Европейския парламент и на Съвета от 11 декември 2013 година относно общата организация на пазарите на продукти от риболов и аквакултури, за изменение на регламенти (ЕО) № 1184/2006 и (ЕО) № 1224/2009 на Съвета и за отмяна на Регламент (ЕО) № 104/2000 на Съвета. За целта държавите-членки изготвят и публикуват списък на търговските обозначения, приети на тяхна територия, заедно с научните им наименования.*

*В тази връзка, може да изпращате своите мотивирани предложения за изменение и/или допълнение на списъка с търговските обозначения на продуктите от риболов и аквакултури, в срок до* ***15.11.2023 г.*** *на електронен адрес* *OPOR@mzh.government.bg**, включващи наименованието на вида (научно, българско и/или друго наименование, възприето или разрешено на местно или регионално равнище), който желаете да бъде включен/променен.*